C 344/12

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 344/06)

Šis paziņojums ir publicēts saskaņā ar Komisijas Deleģētās regulas (ES) 2019/33 17. panta 5. punktu (1)

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Côte de Brouilly”

PDO-FR-A1027-AM02

Paziņojuma datums: 2021. gada 4. jūnijā.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

I nodaļas IV iedaļas 1. punktā pirms vārdkopas “tiek veikta šādu Ronas departamenta pašvaldību teritorijā” ir pievienota vārdkopa “pamatojoties uz 2019. gada oficiālo administratīvi teritoriālo vienību klasifikatoru”.

Šis redakcionālais grozījums ļauj identificēt ģeogrāfisko apgabalu, atsaucoties uz oficiālā administratīvi teritoriālo vienību klasifikatora 2019. gada redakciju. Oficiālo administratīvi teritoriālo vienību klasifikatoru, kas ģeogrāfiskā apgabala definīcijai piešķir juridisko noteiktību, atjaunina Nacionālais statistikas un ekonomikas pētījumu institūts (INSEE).

Ģeogrāfiskā apgabala robežas nav mainītas.

Vārdkopa “tiek veikta” ir aizstāta ar vārdu “notiek”.

Ir grozīts vienotā dokumenta 6. punkts.

Pievienots arī teikums ar informāciju par to, ka uz ģeogrāfisko apgabalu attiecināmie kartogrāfiskie dokumenti ir pieejami INAO tīmekļa vietnē.

Šis grozījums vienoto dokumentu neietekmē.

2. Tiešās apkaimes apgabals

I nodaļas IV iedaļas 3. punktā pirms vārdkopas “veido šādu pašvaldību teritorija” ir pievienota vārdkopa “pamatojoties uz 2019. gada oficiālo administratīvi teritoriālo vienību klasifikatoru”.

Ir pievienota atsauce uz 2019. gada oficiālo administratīvi teritoriālo vienību klasifikatoru un atjaunināts pašvaldību saraksts. Pievienots arī datums, kurā Cilmes vietu un kvalitātes valsts institūta (Institut national de l’origine et de la qualité) kompetentā valsts komiteja ir apstiprinājusi aizsargātā nosaukuma ģeogrāfisko apgabalu. Ar šiem grozījumiem tiek mainīta redakcija, bet tie neietekmē attiecīgā ģeogrāfiskā apgabala robežu. Grozījumi ir nepieciešami, jo ir apvienojušās un atdalījušās pašvaldības vai to daļas, vai ir mainīti to nosaukumi.

Jaunā redakcija nodrošina, ka specifikācijā joprojām ir precīzi uzskaitītas ģeogrāfiskajā apgabalā ietilpstošās pašvaldību teritorijas.

Ir grozīts vienotā dokumenta 9. punkts.

3. Noteikumi attiecībā uz vīna kopšanu

I nodaļas IX iedaļas 2. punktā vārdkopu “1. martam” aizstāj ar vārdkopu “15. janvārim”.

Minimālā vīnu kopšanas perioda beigu datums no 1. marta pēc ražas novākšanas gada ir pārcelts uz 15. janvāri pēc ražas novākšanas gada. Tas darīts tāpēc, ka klimata pārmaiņu rezultātā arvien biežākas kļūst agrīnās ražas, tādējādi ļaujot agrāk pabeigt vīndarīšanas procesu.

Attiecīgo vīndārzu apvidū valdošie klimatiskie apstākļi bieži vien nodrošina vienas no agrīnākajām “Beaujolais” ražām. Vīnogu šķirne “Gamay N” strauji sasniedz optimālu gatavību, un līdz ar to no šīs šķirnes vīnogām var ražot vīnus, kurus var baudīt jaunus.

Ir grozīts vienotā dokumenta 5. punkts “Vīndarības metodes”.

4. Laišana tirgū tiešam patēriņam

I nodaļas IX iedaļas 5. punktā vārdkopa “15. martam” ir aizstāta ar vārdkopu “1. februārim”.

Tā kā ir pārcelts minimālā kopšanas perioda beigu datums, no 15. marta uz 1. februāri ir pārcelts arī datums, no kura vīnus var laist tirgū tiešam patēriņam.

Šā grozījuma dēļ izmaiņas vienotajā dokumentā nav vajadzīgas.

5. Transportēšana starp apstiprinātām noliktavām

Ir svītrots I nodaļas IX iedaļas 5. punkta b) apakšpunkts attiecībā uz datumu, no kura atļauta vīnu transportēšana starp apstiprinātām noliktavām.

Ir saīsināts minimālais kopšanas periods un noteikts agrāks datums, no kura vīni tiek laisti tirgū. Tāpēc vīnu transportēšanu starp operatoriem jāatļauj uzsākt agrāk. Nav vajadzības noteikt agrāku datumu, līdz kuram vīnus nedrīkst transportēt.

Tāpēc ir grozīts I nodaļas IX iedaļas 5. punkta virsraksts, svītrojot vārdus “produktu transportēšana un”.

Šie specifikācijas grozījumi vienoto dokumentu neietekmē.

6. Pārejas pasākumi

Ir svītrots I nodaļas XI iedaļas 1. punkta a) apakšpunkts, jo pārejas pasākums attiecībā uz noteikumiem par kupāžā izmantojamo vīnogu šķirņu proporcijām vairs nav spēkā.

Tāpēc ir grozīts 1. punkta virsraksts, svītrojot vārdkopu “noteikumi par kupāžā izmantojamo vīnogu šķirņu proporcijām”.

2. punkta a) apakšpunktā pirms vārdiem “līdz 2034. gada ražai (ieskaitot)” ir pievienota vārdkopa “ne vēlāk kā”, lai precīzāk raksturotu šā pasākuma nosacījumus.

4. punkts ir svītrots, jo attiecīgie īpašie pasākumi vairs nav spēkā.

Šie specifikācijas grozījumi vienoto dokumentu neietekmē.

7. Jautājumi attiecībā uz specifikācijas uzraudzību

— Operatorus tagad uzrauga sertifikācijas struktūra. Specifikācijas II nodaļas attiecīgajos punktos vārdkopa “pārbaudes plāni” ir aizstāta ar vārdkopu “uzraudzības plāns”.

Šis grozījums vienoto dokumentu neietekmē.

— Atsauces uz pārbaudes struktūru.

Grozījumi III nodaļas II iedaļā: noteikumi par šīs iedaļas redakciju tika grozīti pēc specifikācijas apstiprināšanas 2011. gada decembrī. Mērķis bija svītrot visas atsauces uz pārbaudes iestādi, ja uzraudzību veic sertifikācijas struktūra.

Šis grozījums vienoto dokumentu neietekmē.

VIENOTAIS DOKUMENTS

1. Nosaukums

Côte de Brouilly

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīnu apraksts

Īss apraksts

Sausi, nedzirkstoši sarkanvīni. Vīnu minimālais dabiskais spirta saturs ir 10,5 tilp. %.

Pēc vīnu bagātināšanas kopējais spirta saturs tajos nepārsniedz 13 tilp. %.

Iepildīšanas brīdī maksimālais ābolskābes saturs vīnos ir 0,4 grami uz litru.

Gatavie vīni, kurus var nodot patēriņam, atbilst šādam analītisko īpašību standartam:

maksimālais fermentējamo cukuru (glikozes un fruktozes) saturs — 3 grami uz litru.

ES noteikumos paredzētie standarti attiecas uz maksimālo kopējo spirta saturu, minimālo faktisko spirta saturu, minimālo kopējo skābumu un maksimālo kopējo sēra dioksīda saturu.

“Côte de Brouilly” ir nedzirkstošs sarkanvīns. Jaunvīns ir intensīvā purpursarkanā krāsā, kas laika gaitā kļūst granātsarkana. Smaržā jūtamas ziedu un augļu notis, kas laika gaitā iegūst garšvielu aromāta nianses. Garšas ziņā tas ir augļains, vidēji pilnmiesīgs un tam piemīt noteikta raksturīga mineralitāte.

Vispārīgās analītiskās īpašības

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 14,17 Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1. Īpašā vīndarības metode

Īpašā vīndarības metode:

— koksnes gabalu izmantošana ir aizliegta,

— pēc vīnu bagātināšanas kopējais spirta saturs tajos nepārsniedz 13 tilp. %,

— atļauti ir reduktīvi bagātināšanas paņēmieni ūdens satura pazemināšanai, nepārsniedzot 10 % koncentrāciju,

— vīni jākopj vismaz līdz 15. janvārim nākamajā gadā pēc vīnogu ražas novākšanas.

Līdztekus iepriekš minētajiem noteikumiem vīndarības metožu ziņā jāievēro arī ES līmenī noteiktās un Lauku un jūras zivsaimniecības kodeksa (Code rural et de la pêche maritime) prasības.

2. Audzēšanas metode

Stādījumu biezība:

vīnogulāju stādījumu minimālā biezība ir 6 000 vīnkoku uz hektāru,

rindstarpu platums ir 2,1 metrs vai mazāks. Attālums starp augiem vienā rindā ir vismaz 0,8 metri,

ja tiek saglabāta minimālā biezība — 6 000 vīnkoku uz hektāru —, mehanizācijas nolūkā rindstarpu platums drīkst būt ne lielāks kā 3 metri.

Noteikumi par apgriešanu:

apgriešanu pabeidz līdz 15. maijam,

vīnu ražošanā izmanto vīnogulājus, kuriem apgriež augļzarus un vainagu veido kausa, vēdekļa vai vienkārša vai dubulta Royat kordona vai arī Charmet formā. Uz katra vīnkoka ir ne vairāk kā desmit vīnstīgu pumpuru,

uz katra vīnkoka ir trīs līdz pieci augļzari ar ne vairāk kā diviem vīnstīgu pumpuriem. Atjaunošanas nolūkā uz katra vīnkoka var atstāt arī augļzaru ar ne vairāk kā diviem vīnstīgu pumpuriem, izmantojot spraudeni no dzinuma, kas izaudzis no vecā koka,

veicot apgriešanu, lai veidotu vīnkoka vainagu, vai nomainot apgriešanas metodi, vīnkokus apgriež, uz viena vīnkoka atstājot ne vairāk kā 12 vīnstīgu pumpurus.

Apūdeņošana ir aizliegta.

Noteikumi par mehanizētu ražas novākšanu:

novākto vīnogu krāvuma augstums konteineros, kuros tās transportē no zemesgabala uz vīna darītavu, nepārsniedz 0,5 metrus,

konteineri ir izgatavoti no inerta un pārtikai piemērota materiāla,

ražas novākšanas un transportēšanas aprīkojums ietver īpašu ūdens novadīšanas un aizsardzības sistēmu.

5.2. Maksimālais ražas iznākums

1. 61 hektolitrs no hektāra

6. Noteiktais ģeogrāfiskais apgabals

Vīnogu novākšana un vinifikācija, vīnu gatavošana un kopšana notiek šādu Ronas [Rhône] departamenta pašvaldību teritorijā saskaņā ar 2019. gada oficiālo administratīvi teritoriālo vienību klasifikatoru: Cercié, Odenas, Quincié-en-Beaujolais un Saint-Lager.

7. Galvenā vīna vīnogu šķirne

“Gamay N”

8. Saiknes apraksts

8.1. Saiknes veidošanā ietilpstošo dabas faktoru apraksts

Ģeogrāfiskais apgabals atrodas Mont Brouilly kalna nogāzēs, “Beaujolais” vīndārzu centrā. Mont Brouilly — īsts apkārtējās vides orientieris vīnogulāju jūrā — ir neliels kalns, kas atrodas savrup no Božolē [Beaujolais] kalnu austrumu puses, 40 kilometru attālumā uz ziemeļiem no Lionas [Lyon] un 15 kilometru attālumā no Vilfranšas pie Sonas [Villefranche-sur-Saône].

Ģeogrāfiskais apgabals aptver arī Cercié, Odenas, Quincié-en-Beaujolais un Saint-Lager pašvaldību teritoriju Ronas departamentā.

Božolē kalnu vidū Mont Brouilly izceļas ar ļoti atšķirīgu ģeoloģiju. To veido porfīrs (masīvi metamorfi ieži), kura vietējais nosaukums ir “zilie akmeņi”, un uz rietumiem un ziemeļrietumiem vērsto nogāžu lejasdaļā — granīts.

Puse vīnogulāju atrodas uz austrumiem vērstajā nogāzē Saint-Lager pašvaldības teritorijā. Uz dienvidiem vērstā nogāze atrodas Odenas pašvaldības teritorijā, uz rietumiem — Quincié-en-Beaujolais pašvaldības teritorijā, bet uz ziemeļiem — Cercié pašvaldības teritorijā. Uz ziemeļiem vērstajā nogāzē vīnogulāji tiek stādīti ne vairāk kā 350 metru augstumā, bet citās nogāzēs — līdz 400 metru augstumam.

Augsnes ir nabadzīgas, uz porfīra iežiem tās ir stipri oļainas un mālainas. Granīta nogāzēs augsnes ir smilšainas, ar ļoti efektīvu noteci.

Klimats ir mērens, daļēji ar jūras klimata iezīmēm un skaidri jūtamu kontinentālu ietekmi, piemēram, vētrām vasarā un sasalstošu miglu ziemā. Dominē dienvidu ietekme ar vasaras tveici, un lielākā daļa lietus nolīst rudenī un pavasarī.

Vairāk nekā 80 % vīnogulāju, kurus no rietumu vējiem aizsargā Božolē kalni, ir vērsti uz austrumiem un dienvidiem. Iestājoties rītausmai, jau pirmie saules stari kalna nogāzē ienes siltumu un gaismu. Nogāzēs sastādītie vīnogulāji parasti ir pasargāti no pavasara salnām un rīta miglas, kas rodas Sonas [Saône] līdzenumā. Tos labvēlīgi ietekmē maksimāls saules gaismas daudzums, un visi liekie nokrišņi ātri aizplūst.

8.2. Ģeogrāfiskās saiknes veidošanā ietilpstošo cilvēkfaktoru apraksts

Tiek uzskatīts, ka nosaukums “Brouilly” ir cēlies no romiešu armijas virsnieka Brulius vārda; 4. gadsimtā viņš esot apmeties šā kalna nogāzēs un iestādījis tajās vīnogulājus. Tomēr pierādījumi par vīnogulāju audzēšanu ir datēti tikai ar 11. gadsimtu, padarot “Côte de Brouilly” par vienu no senākajiem “Beaujolais” vīndārziem.

17. gadsimtā netālu no Mont Brouilly esošajos ciematos tika izveidotas daudzas vīna ražošanas saimniecības. To apliecina tādu châteaux esība, kur vīnogulājus bieži audzēja saskaņā ar vietējo kopsaimniekošanas sistēmu.

Vīna ražotāji, kuru darbību 19. gadsimtā “satricināja” vīnogulāju slimības, 1857. gadā Mont Brouilly virsotnē uzbūvēja kapelu. Ar nolūku pasargāt vīnogulājus no īstās miltrasas uzliesmojumiem tai tika dots nosaukums “Notre Dame du Raisin” [vīnogu dievmāte].

Katru gadu 8. septembrī notiek svētceļojums ar procesiju, kas ved cauri vīnogulājiem un beidzas pie kapelas.

1934. gadā tika izveidota “Côte de Brouilly” vīna ražotāju apvienība.

Kontrolētais cilmes vietas nosaukums “Côte de Brouilly” tika atzīts ar 1938. gada 19. oktobra dekrētu. Tas parāda tipisko reģionālo tradīciju un modernu paņēmienu saplūšanu.

Vīnogulājus izmanto tikai sarkanvīnu ražošanai, galvenokārt no šķirnes “Gamay N” vīnogām. Šī šķirne ir jutīga pret vēlīnām salnām un intensīvu saules gaismu. Savos centienos ražot kvalitatīvus vīnus ražotāji ir iemācījušies ierobežot tās augšanu, jo īpaši izmantojot lielu stādījumu biezību, apgriežot augļzarus un veidojot kausa formas vainagu.

Lai vīnogas pienācīgi nogatavotos, ražotāji nodrošina pietiekami atvērtu vainagu. Šādi vīnogulājus var audzēt uz nostiprināta režģa, kas nodrošina arī mehanizētas vīnogu novākšanas iespēju.

Lai nodrošinātu vīnogu aromātisko un polifenolisko sastāvdaļu optimālu ekstrakciju, daudzi ražotāji izmanto paņēmienus, saskaņā ar kuriem vīnogas raudzēšanas laikā iemērc sulā. Tie ietver vīnogu masas nostumšanu uz leju, pārliešanu un vietējo paņēmienu, ko dēvē par “grillage”.

2010. gadā 182 ražotāji apstrādāja 320 hektārus vīnogulāju, iegūstot 16 000 hektolitru vīna.

8.3. Cēloniskā saikne

Ģeogrāfiskajā apgabalā ir īpaši ģeogrāfiskie apstākļi. Apgabalā, kas atrodas uz viena kalna nogāzēm, ražotāji strādā sarežģītos dabiskos apstākļos, kuri apgrūtina darbu šajās nogāzēs.

Apzinoties vīna unikālo raksturu, ražotāji ir strādājuši, lai nodrošinātu, ka viņu atšķirīgais vīns saglabā savu vietu “Beaujolais” izsmalcinātāko vīnu vidū. Ievērojama daļa viņu produkcijas joprojām tiek laista tirgū tiešajai pārdošanai.

Apgabalu, no kura paveras skats pār plašo Sonas līdzenumu, labvēlīgi ietekmē saules gaisma, kas augos veicina hlorofila veidošanos. Paaugstinātais novietojums, vērsums uz dienvidiem un austošās saules gaismas ietekme nodrošina to, ka vīnogas nogatavojas optimāli un vienmērīgi. Attiecīgo dabas apstākļu rezultātā bieži vien tiek iegūtas vienas no agrīnākajām “Beaujolais” ražām.

Šajos īpašajos ģeogrāfiskajos apstākļos ražotāji no paaudzes paaudzē ir attīstījuši paņēmienus, kas ļauj tiem maksimāli izmantot šķirnes “Gamay N” potenciālu. Šis ģeogrāfiskais apgabals ir īstā vieta minētās vīnogu šķirnes audzēšanai. Šī šķirne augšanas spara ziņā nav spēcīga, toties auglīga. Tā ir ražotāju labi pielāgota, selekcionēta un pieņemta šķirne, kurai jāapgriež augļzari, lai vīnogulājus nepārslogotu un iegūtu kvalitatīvu ražu.

Zemes gabali, kas noteikti tieši vīnogu audzēšanai, atrodas Mont Brouilly kalna nogāzēs ar vislabāko novietojumu un zemu augsnes auglību. Ievērojot labākos nosacījumus izsmalcinātu vīnu ražošanai, šie zemes gabali nodrošina, ka “Gamay N” vīnogas iegūst šķirnei raksturīgās īpašības.

Zemes gabalos, kuros augsnes pamatā ir porfīrs, iegūst koncentrētus vīnus, kuri izceļas ar “Côte de Brouilly” raksturīgo mineralitāti un izteikti augļaino raksturu. Zemes gabalos, kuros augsnes pamatā ir granīta smiltis, iegūst agrīnākas ražas un izsmalcinātākus vīnus. Turklāt kalns nodrošina audžu vērsumu dažādos virzienos, piešķirot vīniem daudzveidīgu paleti.

Andrē Žiljēns [André Jullien] savā 1856. gada darbā “Visu zināmo vīna dārzu topogrāfija” [Topographie de tous les vignobles connus] raksta šādi: “Brouilly, kas atrodas ar šo nosaukumu apzīmētā kalna augstākajā daļā, tiek ražoti vīni, kas ir pielīdzināmi Chénas (Moulin-à-Vent) vīniem. Tie ir intensīvā krāsā, pilnmiesīgi un ilgi glabājas, jo īpaši vīni no Néronde, Odenas un Saint-Lager ciematiem, kuros ražo skaistas krāsas vīnus, kas ir spēcīgi un dzīvīgi.”

Mont Brouilly kalns ir ievērojams orientieris apkārtējā vidē. Tā nogāzes ir nosētas ar vīndārziem, un tā mežainajā virsotnē, kas paceļas 484 metru augstumā, atrodas neliela kapela. Šī vieta ir būtiska vietējo iedzīvotāju identitātes daļa un dāvā savu nosaukumu slavenākajiem apgabala produktiem.

9. Būtiski papildu nosacījumi (iepakojums, marķējums, citas prasības)

Tiešās apkaimes apgabals

Tiesiskais regulējums

Valsts tiesību akti

Papildu nosacījuma veids

Atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts

Tiešās apkaimes apgabalu, kas, paredzot atkāpi, noteikts vīnu darīšanai, gatavošanai un kopšanai, veido šādu pašvaldību teritorija saskaņā ar 2019. gada oficiālo administratīvi teritoriālo vienību klasifikatoru:

— Kotdoras [Côte-d’Or] departamentā:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée un Vougeot,

— Ronas [Rhône] departamentā:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (tikai tā daļa, kas atbilst bijušās Avenas pašvaldības teritorijai), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Le Perréon, Pommiers, Porte des Pierres Dorées, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon un Vindry-sur-Turdine (tikai tā daļa, kas atbilst bijušo Dareizé, Les Olmes un Saint-Loup pašvaldību teritorijai),

— Sonas un Luāras [Saône-et-Loire] departamentā:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (tikai tā daļa, kas atbilst bijušās La Loyère pašvaldības teritorijai), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (tikai tā daļa, kas atbilst bijušo Avenas Donzy-le-National, Massy un La Vineuse pašvaldību teritorijai), Vinzelles un Viré,

— Jonas [Yonne] departamentā:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (tikai tā daļa, kas atbilst bijušo Champvallon, Villiers sur Tholon un Volgré pašvaldību teritorijai), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers un Yrouerre.

Marķējums

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķējumu

Nosacījuma apraksts

a) Ar kontrolēto cilmes vietas nosaukumu apzīmēto vīnu marķējumā drīkst norādīt mazākas ģeogrāfiskās vienības nosaukumu, ja: — tā ir zemes kadastrā reģistrēta vieta, — šis nosaukums ir ierakstīts ražas deklarācijā.

Zemes kadastrā reģistrētas apdzīvotas vietas nosaukumu iekļauj uzreiz pēc kontrolētā cilmes vietas nosaukuma un raksta ar burtiem, kuru izmērs ne augstumā, ne platumā nav lielāks par to burtu izmēru, kāds izmantots, atveidojot šo kontrolēto cilmes vietas nosaukumu.

b) To vīnu etiķetēs, kuriem drīkst izmantot kontrolēto cilmes vietas nosaukumu, var minēt lielāku ģeogrāfisko vienību “Vin du Beaujolais”, “Grand Vin du Beaujolais” vai “Cru du Beaujolais”.

Lielākas ģeogrāfiskās vienības nosaukumā izmantotie burti ne augstumā, ne platumā nedrīkst pārsniegt divas trešdaļas no to burtu izmēra, kādi izmantoti, atveidojot kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-4a05d946-3b5f-4ba8-bce7-50d1821f3765

(1) OV L 9, 11.1.2019., 2. lpp.